12.12.2022
ET
Euroopa Liidu Teataja
L 318/117
(4)
Komisjoni rakendusotsus (EL) 2022/728 (6) on adresseeritud Belgiale, Saksamaale, Kreekale, Prantsusmaale, Küprosele, Lätile, Luksemburgile, Maltale, Madalmaadele, Rumeeniale ja Rootsile.
Selles otsuses leidis komisjon, et Rootsi kolmanda võrdlusperioodi tulemuslikkuse kava projektides sisalduvad marsruudi kulutõhususega seotud tulemuseesmärgid ei ole kooskõlas kogu ELi hõlmavate tulemuseesmärkidega ning andis soovitused nende eesmärkide läbivaatamiseks.
(5)
Vastuseks Venemaa sõjalisele agressioonile Ukraina vastu, mis algas 24. veebruaril 2022, on EL võtnud vastu piiravad meetmed, millega keelatakse Venemaa lennuettevõtjatel, Venemaal registreeritud õhusõidukitel ja Venemaal registreerimata õhusõidukitel, mis on Venemaa füüsilise või juriidilise isiku, üksuse või asutuse omanduses või renditud või muul viisil tema kontrolli all, ELi territooriumil maanduda, sealt õhku tõusta või sellest üle lennata.
Need piiravad meetmed ja Venemaa vastumeetmed on muutnud lennuliiklust Euroopa õhuruumis.
Teatavaid liikmesriike, sh Rootsit, on tugevalt mõjutanud ülelendude arvu märkimisväärne vähenemine nende vastutusalasse kuuluvas õhuruumis.
Kogu ELi tasandil on täheldatud mõju lendude arvule siiski olnud piiratud, mida ei saa võrrelda COVID-19 pandeemia puhkemisest tulenenud lennuliikluse järsu vähenemisega kogu Euroopas.
(6)
13. juulil 2022 esitas Rootsi komisjonile hindamiseks läbivaadatud tulemuslikkuse kava projekti kolmandaks võrdlusperioodiks („läbivaadatud tulemuslikkuse kava projekt“).
(7)
Tulemuslikkuse hindamise asutus, mis vastavalt määruse (EÜ) nr 549/2004 artikli 11 lõikele 2 abistab komisjoni tulemuslikkuse süsteemi rakendamisel, on esitanud komisjonile aruande, mis sisaldab tema nõuandeid läbivaadatud tulemuslikkuse kava projekti hindamiseks.
(8)
Komisjon on rakendusmääruse (EL) 2019/317 artikli 15 lõike 1 kohaselt hinnanud läbivaadatud tulemuslikkuse kava projekti tulemuseesmärkide vastavust rakendusmääruse IV lisa punktis 1 sätestatud hindamiskriteeriumide alusel ning kohalikke olusid silmas pidades.
Lisaks iga põhilise tulemusvaldkonna ja seonduvate tulemuseesmärkide hindamisele on komisjon läbi vaadanud ka nimetatud rakendusmääruse IV lisa punktis 2 sätestatud elemendid.
(9)
2022. aasta juunis avaldatud Eurocontroli statistika ja prognooside talituse („STATFOR“) liikluse baasprognoosis võetakse arvesse põhjenduses 5 osutatud muutunud asjaolusid.
Selle prognoosi põhjal märgib komisjon, et Venemaa Ukraina-vastase agressioonisõja tõttu peab Rootsi allesjäänud kolmandal võrdlusperioodil jätkuvalt arvestama märkimisväärselt halvenenud lennuliiklusprognoosiga.
Kuna need muutunud asjaolud mõjutavad oluliselt läbivaadatud tulemuslikkuse kava projektis sisalduvaid tulemuseesmärke, tuleks neid selles sisalduvate kohalike tulemuseesmärkide hindamisel arvesse võtta.
KOMISJONI HINNANG
Tulemuseesmärkide hindamine ohutusega seotud põhilises tulemusvaldkonnas
(10)
Ohutusega seotud põhilises tulemusvaldkonnas hindas komisjon Rootsi esitatud aeronavigatsiooniteenuste osutajate ohutusjuhtimise tulemuslikkuse eesmärke rakendusmääruse (EL) 2019/317 IV lisa punktis 1.1 esitatud kriteeriumi alusel.
(11)
Rootsi kavandatud ohutusega seotud kohalikud tulemuseesmärgid peamise aeronavigatsiooniteenuse osutaja LFV ohutusjuhtimise tulemuslikkuse alal on ohutuse juhtimise eesmärkide kaupa ja täitmise ulatuse järgi esitatuna järgmised:
(6) Komisjoni 13. aprilli 2022. aasta rakendusotsus (EL) 2022/728, mis käsitleb Belgia, Saksamaa, Kreeka, Prantsusmaa, Küprose, Läti, Luksemburgi, Malta, Madalmaade, Rumeenia ja Rootsi esitatud Euroopa Parlamendi ja nõukogu määruse (EÜ) nr 549/2004 kohaselt esitatud riigi ja funktsionaalse õhuruumiosa tulemuslikkuse kavade projektides sisalduvate teatud tulemuseesmärkide mittevastavust kogu ELi hõlmavatele kolmanda võrdlusperioodi tulemuseesmärkidele ning annab soovitused nimetatud eesmärkide korrigeerimiseks (ELT L 135, 12.5.2022, lk 4).